**Likumprojekta**

**„Grozījumi Meliorācijas likumā”” sākotnējās ietekmes novērtējuma ziņojums** **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts ir sagatavots, ievērojot vairāku pašvaldību iesniegumus Zemkopības ministrijā, kā arī Ministru kabineta 2012.gada 16.februāra rīkojuma Nr.84 „Par Valdības rīcības plānu Deklarācijas par Valda Dombrovska vadītā Ministru kabineta iecerēto darbību īstenošanai” 87.4.apakšpunktu, kas paredz nodrošināt meliorēto zemju ilgtspējīgu apsaimniekošanu. |
| 2. | Pašreizējā situācija un problēmas | No visām meliorācijas kadastrā reģistrētajām meliorācijas sistēmām daudzas (aptuveni 30 %) ir koplietošanas meliorācijas sistēmas. Lai gan ir dažādi finanšu atbalsta veidi, šo meliorācijas sistēmu ekspluatācija, uzturēšana, rekonstrukcija vai renovācija nenotiek laikus, jo zemes īpašnieki bieži nespēj vienoties par kopīgiem pasākumiem. Dažas pašvaldības ir ierosinājušas risināt šo problēmu, jo daļa koplietošanas meliorācijas sistēmu ir cieši saistītas ar pašvaldību īpašumā pārņemtajām hidrotehniskajām būvēm (polderu sūkņu stacijām, aizsargdambjiem, novadgrāvjiem). Šo svarīgo hidrotehnisko būvju projektam atbilstošai ekspluatācijai ir nepieciešama kvalitatīva visas sasaistītās meliorācijas sistēmas darbība un uzturēšana.Ievērojot iepriekšminēto, Meliorācijas likumā jādefinē jauns meliorācijas sistēmas statusa veids – pašvaldības nozīmes koplietošanas meliorācijas sistēma –, lai pašvaldība varētu nodrošināt pašvaldības teritorijā nozīmīgu koplietošanas meliorācijas sistēmu ekspluatāciju, uzturēšanu un būvniecību.Meliorācijas likumā jādeleģē tiesības izdot pašvaldības saistošos noteikumus par pašvaldības nozīmes koplietošanas meliorācijas sistēmu.Terminā par pašvaldības nozīmes koplietošanas meliorācijas sistēmu jānorāda konkrēti kritēriji, kuros gadījumos meliorācijas sistēma iegūst šādu statusu.Turklāt jānosaka, ka jau esošā izmaksu aprēķina, to sadales un norēķinu kārtība ir piemērojama pašvaldību nozīmes koplietošanas meliorācijas un polderu apsaimniekošanai, tāpēc izdarāmi grozījumi Meliorācijas likuma 29.panta 2.daļā, kas nosaka izmaksu aprēķina, to sadales un norēķinu kārtību. Papildus likumā jau noteiktajām amatpersonu tiesībām tiek paredzētas arī piekļuves tiesības, lai veiktu meliorācijas sistēmu inventarizāciju. Neatkarīgi no meliorācijas sistēmu īpašuma piederības amatpersonām un pilnvarotām personām, kas kontrolē un uzrauga meliorācijas sistēmu darbību, ir jādod iespēja piekļūt meliorācijas būvēm un ierīcēm inventarizācijas darbu izpildei.Tā kā spēkā esošais Meliorācijas likuma mērķis ir nepilnīgs un neatbilst mūsdienu situācijai, tas ir jāprecizē, ievērojot citu normatīvo aktu ietekmi un faktisko situāciju.Meliorācijas likuma II nodaļā „Meliorācijas sistēmu pārvaldība” nav norādīts valsts meliorācijas sistēmu pārvaldītājs, tāpēc mēdz būt dažādas tiesību normu interpretācijas.Zemkopības ministrija ir atbildīga par kapitālsabiedrības „Zemkopības ministrijas nekustamie īpašumi” darbību, tāpēc tai kā par meliorācijas nozari atbildīgai institūcijai likumā ir nepieciešams deleģējums, lai apstiprinātu valsts meliorācijas sistēmas un valsts nozīmes meliorācijas sistēmu sarakstu un nodrošinātu samērīgu privātpersonas tiesību un tiesisko interešu ievērošanu.Lai nodrošinātu zemes lietošanas mērķim atbilstošu mitrumu režīmu, pašvaldības, izdodot saistošos noteikumus, savā novadā var noteikt pašvaldību nozīmes koplietošanas meliorācijas sistēmu būvniecības, ekspluatācijas un uzturēšanas kārtību.Latvijas Administratīvo pārkāpumu kodekss neparedz iespēju pašvaldībām sodīt personas, jo nenosaka atbildību par koplietošanas ūdensnotekas ekspluatācijas un uzturēšanas noteikumu pārkāpumu, tāpēc jārada iespēja pašvaldībām pieņemt lēmumu šādos gadījumos. Līdz šim Meliorācijas likums nodrošināja piekļuvi meliorācijas būvēm un ierīcēm amatpersonām un pilnvarotajām personām, kuras kontrolē, uzrauga vai nodrošina meliorācijas sistēmu darbību, bet jāparedz iespēja personām piekļūt meliorācijas sistēmai arī inventarizācijas gadījumā.Lauksaimniecības meliorētajās zemēs zemes īpašnieki veic būvniecību un stāda viena vecuma ilggadīgus ātraudzīgus atvasāju kultūraugus, bet normatīvajos aktos nav noteikts, ka pirms šādu īsas rotācijas ātraudzīgu kultūraugu stādījumu ierīkošanas zemes īpašniekam ir jāveic darbības, kas aizsargātu pastāvošās meliorācijas sistēmas.Saeimā 2013.gada 9.jūlijā pieņemts Būvniecības likums, kas paredz aizstāt terminus „rekonstrukcija” un „renovācija” ar terminiem „pārbūve” un „atjaunošana”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojektā definētais jaunais termins „pašvaldības nozīmes meliorācijas sistēma” un atbilstošie grozījumi likumā rada iespēju pašvaldībām ekspluatēt un uzturēt arī tādas to administratīvā teritorijā nozīmīgas meliorācijas sistēmas, kas nav pašvaldības īpašumā. Pašvaldības var veikt pasākumus gadījumos, ja zemes ūdens režīms meliorācijas sistēmās nenodrošina zemes izmantošanu paredzētajam mērķim vai gruntsūdens līmenis neatbilst Latvijas būvniecības normatīvos noteiktajām prasībām, ja meliorācijas sistēma ietekmē ūdens režīmu pašvaldības teritorijas plānojumā noteiktās apbūves teritorijas un infrastruktūras objektus. Likumprojekts paredz, ka pašvaldībai ir tiesības, pieņemot saistošos noteikumus, noteikt pašvaldības nozīmes koplietošanas meliorācijas sistēmas statusu. Pašvaldība, pieņemot šādu lēmumu Administratīvā procesa likumā noteiktajā kārtībā, saskaņo to ar zemes īpašnieku vai tiesisko valdītāju.Likumprojekts paredz tiesības pašvaldībām izdod saistošos noteikumus, kas nosaka pašvaldības nozīmes koplietošanas meliorācijas sistēmu uzturēšanas un ekspluatācijas prasības.Pašvaldībai ir jāpiedalās pašvaldības nozīmes koplietošanas meliorācijas sistēmas būvniecībā, ekspluatācijā un uzturēšanā atbilstoši normatīvajiem aktiem par koplietošanas meliorācijas sistēmas būvniecības, ekspluatācijas un uzturēšanas izmaksu aprēķina, to sadales un norēķinu kārtību. Likumprojektā precizēts likuma mērķis, lai precīzāk norādītu likuma darbības jomas.Likuma II nodaļa „Meliorācijas sistēmas pārvaldība” papildināta ar jaunu 9.1pantu, kas nosaka, ka valsts meliorācijas sistēmu un valsts nozīmes meliorācijas sistēmu pārvaldītājs un apsaimniekotājs ir VSIA „Zemkopības ministrijas nekustamie īpašumi” atbilstoši faktiskajai situācijai.Likumprojektā sagatavoti 29.panta otrās daļas grozījumi, lai spēkā esošo koplietošanas meliorācijas sistēmu būvniecības, ekspluatācijas un uzturēšanas izmaksu aprēķina, to sadales un norēķinu kārtību piemērotu arī pašvaldību nozīmes koplietošanas meliorācijas sistēmu būvniecības, ekspluatācijas un uzturēšanas izmaksu aprēķināšanas, sadales un norēķinu kārtībai.Tā kā Meliorācijas likuma 29.panta otrā daļa tiks izdota jaunā redakcijā, tad no jauna tiks sagatavots Ministru kabineta noteikumu projekts par koplietošanas meliorācijas sistēmu izmaksu aprēķina, sadales un norēķinu kārtību. Līdz ar to spēku zaudēs Ministru kabineta 2010.gada 10.augusta noteikumi Nr. 755 „Koplietošanas meliorācijas sistēmas būvniecības, ekspluatācijas un uzturēšanas izmaksu aprēķina, to sadales un norēķinu kārtību”.Likumprojekts nosaka tiesības amatpersonām piekļūt meliorācijas sistēmām, lai inventarizētu meliorācijas sistēmas neatkarīgi no to piederības.Likumprojekts nosaka deleģējumu zemkopības ministram apstiprināt valsts meliorācijas sistēmu un valsts nozīmes meliorācijas sistēmu sarakstu, lai izvērtētu saraksta pamatotību un tiesiskumu.Likumprojektā noteikts, ka pašvaldība saistošajos noteikumos var paredzēt pašvaldības nozīmes koplietošanas meliorācijas sistēmas būvniecības, ekspluatācijas un uzturēšanas kārtību un noteikt arī atbildību par šīs kārtības neievērošanu.Papildus Meliorācijas likumā jau noteiktajām amatpersonu tiesībām tiek paredzētas arī personu piekļuves tiesības, lai veiktu meliorācijas sistēmu inventarizāciju.Precizēts Meliorācijas likuma mērķis, lai likumā precīzāk norādītu likuma darbības jomas.Likumprojektā iekļauta norma, kas uzliek pienākumu meliorētas zemes īpašniekam, veidojot viena vecuma ātraudzīgus kokaugu stādījumus, saskaņot savas darbības ar VSIA „Zemkopības ministrijas nekustamie īpašumi”, saņemt tehniskos noteikumus un, ja nepieciešams, veikt pasākumus meliorācijas sistēmu darbības nodrošināšanai.Likumprojektā aizstāti termini „rekonstrukcija” un „renovācija” ar terminiem „pārbūve” un „atjaunošana”. |
|  | 5. Projekta izstrādē iesaistītās institūcijas | Zemkopības ministrija, valsts sabiedrība ar ierobežotu atbildību „Zemkopības ministrijas nekustamie īpašumi”, Latvijas Pašvaldību savienība un Carnikavas novada dome. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija |  | Projekts šo jomu neskar. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Pēc meliorācijas kadastra datiem, valstī ir 1,6 miljoni hektāru meliorētas lauksaimniecības zemes un aptuveni 400 000 tūkst. hektāru nosusinātas mežu zemes.Latvijas 110 novadu un 9 pilsētu pašvaldības un šo pašvaldību iedzīvotāji – meliorācijas sistēmu īpašnieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |
|  |  |
|  | **III. Tiesību akta projekta ietekme uz valsts budžetu un pašvaldību budžetiem**Projekts šo jomu neskar. |
|  |  |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tiks sagatavoti grozījumi Ministru kabineta 2010.gada 10.augusta noteikumos Nr.755 „Koplietošanas meliorācijas sistēmas būvniecības, ekspluatācijas un uzturēšanas izmaksu aprēķina, to sadales un norēķinu kārtība”.” |
| 2. | CitaCita informācija | Nav. |
|  | **V. Tiesību akta projekta atbilstība Latvijas Republikas starptautiskajām saistībām** |
|  | Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Informācija par normatīvā akta projektu tika nosūtīta uz sociālo partneru e-pasta adresēm, kā arī ir ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Notikušas diskusijas ar Latvijas Pašvaldību savienību, tostarp Reģionālās attīstības un sadarbības komitejas pārstāvjiem, dažu pašvaldību pārstāvjiem, biedrību „Zemnieku Saeima”, lauksaimniecības pakalpojumu kooperatīvo sabiedrību „Latraps” un Lauksaimniecības organizāciju sadarbības padomi.Likumprojekts apspriests arī ar Latvijas Agronomu biedrību.Likumprojekts 2013.gada 21.maijā atkārtoti nosūtīts biedrībai „Zemnieku Saeima”, Lauksaimniecības organizāciju sadarbības padomei un Latvijas kooperatīvu asociācijai, kā arī biedrībai „Latvijas Melioratoru biedrība”. |
| 3. | Sabiedrības līdzdalības rezultāti | Projektu atbalsta Latvijas Pašvaldību savienība, Latvijas Pašvaldību savienību Reģionālās attīstības un sadarbības komiteja, Carnikavas novada dome, biedrības „Zemnieku Saeima” un „Latvijas Melioratoru biedrība”, kā arī Latvijas Agronomu biedrība. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |
|  |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Normatīvā akta projekta izpildi nodrošinās valsts sabiedrība ar ierobežotu atbildību „Zemkopības ministrijas nekustamie īpašumi” un Latvijas pašvaldības. |
| 2. | Projekta izpildes ietekme uz pārvaldes funkcijām  | Funkcijas un uzdevumus normatīvā akta projekta izpilde neietekmēs. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar projekta izpildi nebūs jāveido jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānots reorganizēt vai apvienot esošas institūcijas. |
| 6. | Cita informācija | Nav. |

Zemkopības ministre L.Straujuma

2013.10.25. 11:50

G.Melkins

67027207, Gints.Melkins@zm.gov.lv